ΓΡΑΠΤΗ ΕΡΩΤΗΣΗ E-1590/01

υποβολή: Frank Vanhecke (TDI) προς το Συμβούλιο

(1 Ιουνίου 2001)

Θέμα: Το ζήτημα της Κύπρου

Κατά την επίσκεψή του στα τέλη Απριλίου στις Βρυξέλλες ο Ergn Olgun, απεσταλμένος του τουρκοκυπρίου Προέδρου Rauf Denktash, προειδοποίησε απερίφραστα για μία κλιμάκωση της λανθάνουσας ελληνοτουρκικής διένεξης για τη νήσο Κύπρο, σε περίπτωση που η Ευρώπη θα δώσει συνέχεια στη συμφωνία στην οποία κατέληξαν οι ηγέτες της ΕΕ στη Διάσκεψη Κορυφής στο Ελσίνκι το Δεκέμβριο του 2000 και δεν θεωρήσει το χωρισμό της νήσου ως τροχοπέδη στην ένταξη της νήσου στην ΕΕ (Ευρωπαϊκή Φωνή, 3 Μαΐου 2001).

Ο Ergn Olgun, εκπρόσωπος της τουρκοκυπριακής μειονότητας, προειδοποίησε για απρόβλεπτες συνέπειες εάν οι συνομιλίες για την ένταξη της Κύπρου συνεχισθούν χωρίς επίσημες διαπραγματεύσεις με την τουρκοκυπριακή κυβέρνηση.

1. Αντίδρασε το Συμβούλιο στις κατηγορηματικές απειλές της τουρκοκυπριακής πλευράς·

2. Ποια είναι η θέση του Συμβουλίου σχετικά με τις προτάσεις του ΟΗΕ για ομοσπονδοποίηση της Κύπρου, πρόταση που απορρίφθηκε από την τουρκοκυπριακή κυβέρνηση·

3. Σε ποια διαβήματα θα προβεί το Συμβούλιο τους προσεχείς έξι μήνες για να προωθήσει την επανένωση του διηρεμένου νησιού·

4. Δεν θεωρεί το Συμβούλιο σκόπιμο να αποκλείσει κάθε μορφή συνομιλιών με την Τουρκία για το θέμα της ένταξης της Κύπρου, εφόσον η χώρα αυτή κατέχει παράνομα τη Βόρεια Κύπρο·

Απάντηση

(27 Νοεμβρίου 2001)

Η Τουρκία και οι Τουρκοκύπριοι δεν μπορούν να έχουν καμία αμφιβολία για τη θέση της ΕΕ όσον αφορά το Κυπριακό ζήτημα. Δεν θα ήταν σωστό να αντιδρά το Συμβούλιο κάθε φορά που ένας Τουρκοκύπριος εκφράζει τις απόψεις του. Το Συμβούλιοπενθυμίζει γενικά τις θέσεις που έχει λάβει το Ευρωπαϊκό Συμβούλιο για το Κυπριακό, και ιδίως στις συνόδους του Ελσίνκι (βλ. παράγραφο 9α και β των συμπερασμάτων της Προεδρίας) και της Νίκαιας (βλ. παράγραφο 56 των συμπερασμάτων της Προεδρίας). Η ανάγκη επίλυσης του Κυπριακού βάσει των προσπαθειών του Γενικού Γραμματέα των ΗΕ και το γεγονός ότι είναι ευκταίο — και προς το συμφέρον της ίδιας της Τουρκίας — να προσχωρήσει μια ενωμένη Κύπρος την ΕΕ είναι δύο σημεία που έχουν εξάλλου διατυπωθεί σαφώς και σε πολλές επακόλουθες περιστάσεις.

Ο Γενικός Γραμματέας των ΗΕπέβαλε τις προφορικές παρατηρήσεις του τον περασμένο Νοέμβριο, ως βάση για περαιτέρω συζήτηση των μερών. Η ΕΕποστηρίζει σθεναρά τις προσπάθειες του Γενικού Γραμματέα των ΗΕ για την εξεύρεση συνολικής λύσης στο Κυπριακό αλλά δεν έχει σχολιάσει την ουσία των προφορικών παρατηρήσεων.

Η ΕΕ θα συνεχίσει να πιέζει την Τουρκία να ενθαρρύνει τους Τουρκοκύπριους να επανέλθουν σε συνομιλίες με τον Γενικό Γραμματέα των ΗΕ και να τονποστηρίξουν ώστε να ολοκληρωθεί επιτυχώς η διαδικασία που άρχισε τον Δεκέμβριο 1999. Ο πολιτικός διάλογος κατά την τελευταία σύνοδο του Συμβουλίου Σύνδεσης ΕΕ-Τουρκίας, που πραγματοποιήθηκε στις 26 Ιουνίου 2001, αποτέλεσε για το Συμβούλιο και την Επιτροπή άλλη μια ευκαιρία να προβάλουν τις απόψεις αυτές.

Οι διαπραγματεύσεις για την προσχώρηση της Τουρκίας μπορούν να αρχίσουν μόνον αφού η Τουρκία συγκεντρώσει τα πολιτικά κριτήρια της Κοπεγχάγης όπως ορίζεται στην Εταιρική Σχέση Προσχώρησης της Τουρκίας της 8ης Μαρτίου 2001. Σχετικά με την Κύπρο, η εταιρική σχέση προσχώρησης αναφέρει, μεταξύ άλλων, στο σημείο Ενισχυμένος πολιτικός διάλογος και πολιτικά κριτήρια ως βραχυπρόθεσμη (2001) προτεραιότητα για την Τουρκία τα εξής: Σύμφωνα με τα συμπεράσματα του Ελσίνκι, στο πλαίσιο του πολιτικού διαλόγου, ένθερμηποστήριξη των προσπαθειών του Γενικού Γραμματέα του ΟΗΕ για την επιτυχή περάτωση της διαδικασίας συνολικής λύσης του Κυπριακού, όπως αναφέρεται στο σημείο 9 στοιχείο α) των συμπερασμάτων του Ελσίνκι.

Στο πλαίσιο της Εταιρικής Σχέσης με την Τουρκία διευκρινίστηκε ότι πρέπει να γίνουν και άλλα βήματα προκειμένου να συγκεντρωθούν τα κριτήρια της Κοπεγχάγης και ιδίως να σημειωθεί πρόοδος στην κάλυψη των ειδικών προτεραιοτήτων της εν λόγω Εταιρικής Σχέσης εντός του 2001. Στη συνάρτηση αυτή, το Ευρωπαϊκό Συμβούλιο του Γκέτενμποργκ δήλωσε ότι η Εταιρική Σχέση αποτελεί τον ακρογωνιαίο λίθο της προενταξιακής στρατηγικής για την Τουρκία.